|  |  |
| --- | --- |
|    | **Šio puslapio (jo dalies) turinys turėtų būti kritiškai peržiūrėtas ir pakoreguotas!**Jei galite, **sutvarkykite** (rekomenduotina prieš tai peržiūrėti puslapio aptarimus, jo kūrimo istoriją bei tarpinius keitimus). |


| ***Electrophorus electricus*** |
| --- |
| Elektrinis ungurys |
| Apsaugos būklė |
| Nekeliantys susirūpinimo (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Antklasis: | Kaulinės žuvys  *( Osteichthyes)* |
| Klasė: | Stipinpelekės žuvys  *( Actinopterygii)* |
| Būrys: | Elektražuvės  *( Gymnotiformes)* |
| Šeima: | Peiliauodegiai unguriai  *( Gymnotidae)* |
| Gentis: | Elektriniai unguriai  *( Electrophorus)* |
| Rūšis: | Elektrinis ungurys  *( Electrophorus electricus)* |

 |
| Binomas |
| ***Electrophorus electricus***Linnaeus, 1766 |
| **Sinonimai** |
| * *Gymnotus tremulus* Houttuyn, 1764
* *Gymnotus electricus* Linnaeus, 1766
* *Gymnotus regius* Chiaje, 1847
* *Electrophorus multivalvulus* Nakashima, 1941
 |
| Elektrinių ungurių (*Electrophorus*) genties rūšių paplitimo arealas Pietų Amerikos žemyno šiaurėje:
     **Elektrinis ungurys** (*Electrophorus electricus*)
     *Electrophorus varii*
     *Electrophorus voltai* |

**Elektrinis ungurys** (*Electrophorus electricus*) – elektražuvių (*Gymnotiformes*) būrio gėlavandenių žuvų rūšis.

Paplitimas
----------

Paplitę Pietų Amerikos Gvianos plokščiakalnio regione Gyvena Orinoko upės baseine ir čia esančiose salpose, pelkėse, šlapynėse, mažuose stovinčio vandens upeliuose, užutėkiuose. Slepiasi dumblinguose vandens telkinių dugnuose.

Išvaizda
--------

Kūnas gyvatiškas (cilindriškas, ilgas), siekia iki 2 m ilgį ir 20 kg svorį. Tamsiai pilkos arba rudos spalvos su gelsva ar oranžine papilve. Neturi žvynų, pelekų. Patinai daug mažesni už pateles. Nepaisant pavadinimo, elektrinis ungurys labiau giminingas šamams, o ne unguriams.

Elektra
-------

Turi elektrocitais užpildytus elektrinius organus, kurie geba generuoti aukšto ir žemo dažnio elektros signalus. Žuviai aptikus maisto smegenų signalai atveria jonų kanalus, kurie leidžia tekėti natriui ir akimirksniu pakeičia poliariškumą. Dėl staigios elektros potencialų kaitos susidaro elektros srovė. Apie 5000–6000 ungurio organizme esančių elektrinių ląstelių gali sukelti elektros smūgį, kurio maksimali įtampa iki 650 V. o stipris 1 A. Elektrinį ungurį sugauti sudėtinga, nes gindamasis jis nuolat leidžia elektros srovę ir tampa nepavojingas tik išsikrovus elektros organams. Dėl labai trumpos iškrovos trukmės (<2 ms), labai mažai tikėtina, kad elektrinis ungurys galėtų mirtinai sužaloti suaugusį žmogų.

Mityba
------

Maitinasi vėžiagyviais, smulkiomis žuvimis ir mažais žinduoliais. Sausuoju laikotarpiu patinai iš savo seilių sukuria lizdą, į kurį patelė padeda ~3000 ikrų.

Sistematika
-----------

Elektrinį ungurį pirmą kartą apibūdino Karlas Linėjus kaip *Gymnotus electricus*. 1865 m. Theodore Gill perkėlė rūšį į atskirą gentį *Electrophorus* ir nuo tada tradiciškai buvo laikoma, kad gentyje ir yra tik ta vienintelė *Electrophorus electricus* rūšis. Tačiau 2019 m. atliktas tyrimas parodė, kad egzistuoja nemažai skirtumų tarp šios populiacijos, ir remiantis skirtumais tarp gyvenamos vietos, DNR, anatomijos ir fiziologijos, ekologijos - buvo pasiūlyta šią populiaciją išskaidyti į tris *Electrophorus* genties rūšis.

Šaltiniai
---------

1. ↑   „IUCN Red List - Electrophorus electricus". IUCN Red list. Nuoroda tikrinta 2007-03-01.
2. ↑  *Electrophorus electricus*. iucnredlist.org. Last assessed: 01 March 2007
3. ↑  fishbase.se / *Electrophorus electricus* (Linnaeus, 1766) Electric eel
4. ↑  theguardian.com / Shocking news: world's most powerful electric eel found in Amazon | 11 Sep 2019
5. ↑  D.S. Jordan. The Genera of Fishes and a Classification of Fishes. Stanford University Press, 1963 m. 330 psl.
6. ↑  nature.com / web.archive.org / Unexpected species diversity in electric eels with a description of the strongest living bioelectricity generator | 2019

Nuorodos
--------

* youtube.com / Eel Kills The Huge Crocodile Voltage 600 volt Electric Eel Vs Crocodile (*video siužete, elektrinis ungurys elektros iškrova nužūdo kaimaną*)


|  |  |
| --- | --- |
|  | **Vikiteka: Elektrinis ungurys** – vaizdinė ir garsinė medžiaga  |